Sestra (Leningrad oblast)

Sestra (russisk: Сестра, finsk: Siestarjoki, tidligere også Rajajoki, svensk: Systerbäck) er ei elv i St. Petersburg og Leningrad oblast i Russland. Elva er 74 km lang, med et nedbørfelt på 399 km². 

Sestra ligger på Det karelske neset. Til først på 1700-tallet munnet elva direkte ut i Finskebukta. Etter byggingen av en demning for å forsyne våpenfabrikken i Sestroretsk ble en del av elva omgjort til et to meter dypt og 10,6 km² stort vannreservoar kalt Sestroretskij Razliv. Sestra har siden da munnet ut i dette reservoaret, som er skilt fra Finskebukta med en rygg av kunstige sanddyner. Fra reservoaret renner elva videre til Finskebukta gjennom en 4,8 km lang kanal. 

Sestra var grenseelv mellom Russland og Sverige mellom 1323 og 1617, og mellom Russland og Finland fra 1812–1940.

 Referanser 

Bildegalleri

Kategori:Elver i Leningrad oblast
Kategori:St. Petersburgs geografi
Kategori:Nedbørfelt til Østersjøen
Kategori:Karelen